ตอนที่ฉีดยาคุม รอบเดือนมาแบบกระปิดกระปรอย มีสีออกน้ำตาล มีกลิ่นคาว พอหนุดฉีดยาคุมรอบเดือนยังไม่มา มีอาการตกขาวสีขาวขุ่น กลิ่นเหม็น อาการคันร่วมด้วย อยากทราบว่าอีกนานไหมค่ะรอบเดือนจะมาเป็นปกติ และอาการตกขาวอันตรายไหม มันจะติดต่อไปหาไหม เวลารักษาต้องให้แฟนรักษาด้วยไหมคะ
สวัสดีค่ะ ผลข้างเคียงจากการฉีดยาคุมกำเนิดที่พบได้บ่อย คือการมีเลือดออกกะปริดกะปรอย ประจำเดือนมามาก ซึ่งมักจะพบในช่วง 2-3 เดือนแรก หลังจากนั้นประจำเดือนมักจะขาดหายไปและเมื่อหยุดฉีดยาคุมกำเนิดรังไข่จะยังไม่กลับมาทำงานได้ทันทีและประจำเดือนอาจจะยังไม่มาเป็นปกติได้ ซึ่งประจำเดือนอาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้ายแต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ดังนั้นการที่ประจำเดือนยังไม่มา อาจเกิดจาก1. การตั้งครรภ์ แต่โอกาสก็เป็นไปได้น้อยมาก2. รังไข่ยังไม่กลับมาทำงานเป็นปกติ จากผลของยาฉีดคุมกำเนิดสำหรับอาการตกขาวสีขาวขุ่น มีกลิ่นเหม็น และคัน อาจเกิดจากจาหลายสาเหตุ เช่น มีการอักเสบของช่องคลอดจากเชื้อแบคทีเรีย มีการติดเชื้อปรสิตในช่องคลอด ติดเชื้อราในช่องคลอด ติดเชื้อหนองใน เป็นต้นหากอาการตกขาวที่ผิดปกติยังคงมีต่อเนื่อง แนะนำควรไปพบแพทย์เพื่อตรวจหาสาเหตุ และรับการรักษาที่ตรงกับโรคค่ะ ในบางโรคไม่จำเป็นต้องพาฝ่ายชายไปรักษา เช่นการอักเสบของช่องคลอดจากเชื้อแบคทีเรีย แต่ในบางโรคต้องพาไปรักษาด้วยค่ะ โดยเฉพาะโรคหนองในค่ะ